**MUNICIPIUL SATU MARE**

**CABINET PRIMAR**

**Nr. 4321/19.01.2023**

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”aprobarea amplasării monumentului Centenar Dr. Vasile Lucaciu-Poarta Recunoștinței, în Municipiul Satu Mare, B-dul Vasile Lucaciu ”, proiect în susținerea căruia formulez prezentul,

**REFERAT DE APROBARE**

Prin cererea cu nr. 3471/21.12.2022, înregistrată la Primăria Municipiului Satu Mare sub nr. 72479/21.12.2022, Centrul Județean pentru Conservarea și Promovarea Culturii Tradiționale Satu Mare solicită acordul pentru amplasarea monumentului ” Centenar Dr. Vasile Lucaciu-Poarta Recunoștinței ” .

Monumentul propus va fi realizat din piatră naturală, cu dimensiunile maxime de 2,70m x 0,70 m în plan și 3,60 m înălțime și se va amplasa în parcul Vasile Lucaciu din municipiul Satu Mare, în vecinătatea casei în care s-a stins din viață dr. Vasile Lucaciu.

Ținând cont de cele mai sus menționate, raportat și la prevederile art. 129 alin. (2) lit. c) din Codul Administrativ, cu modificările și completările ulterioare, potrivit cărora consiliul local are atribuții în administrarea domeniului public/privat, supun spre analiză şi aprobare Consiliului Local al Municipiului Satu Mare prezentul proiect de hotărâre.

**Inițiator PROIECT,**

Primar

Kereskényi Gábor

Diana Munich /2 ex